
U   I M E   R E P U B L I K E   H R V A T S K E 

P R E S U D A

[bookmark: _Hlk239426074] Općinski prekršajni sud u Zagrebu, po sucu pojedincu ovog suda Mariji Nogalo, uz sudjelovanje zapisničara Zdenke Pavić, u prekršajnom predmetu protiv okrivljenice - odgovorne osobe Tee Ivas, koju brani Ivan Mračić iz Odvjetničkog društva Mračić & Partneri, zbog prekršaja iz  članka 60. stavak 2. točka 42. u svezi stavka 1. točka 42. Zakona o računovodstvu (Narodne novine broj: 85/24, 145/24, 151/25), povodom prigovora okrivljenice protiv prekršajnog naloga Financijske agencije, Regionalni centar Zagreb, Klasa: 034-07/26-04/4774, Ur. broj: 118-07-03-26-2 od 05. lipnja 2025. godine, nakon završenog žurnog postupka, dana 04. rujna 2026. godine, 

p r e s u d i o   j e 

I. Temeljem članka 182. stavak 1. točka 3. Prekršajnog zakona (Narodne novine broj  107/07, 39/13 , 157/13, 110/15, 70/17, 118/18, 114/22, 86/26),


[bookmark: _Hlk239425986]      Okrivljenica: Tea Ivas, OIB: 25370790263, s prebivalištem u Velikoj Gorici, Kneza Domagoja 46., ostali podaci nepoznati,


          o s l o b a đ a    s e    o p t  u ž b e	

da kao odgovorna osoba poduzetnika – trgovačkog društva Frigo montaža KG j.d.o.o. nije za statističke i druge potrebe Financijskoj agenciji do dana 30. travnja 2026. godine dostavili bilancu, račun dobiti i gubitka i dodatne podatke za prethodnu kalendarsku 2025. godinu,

[bookmark: _Hlk239079249]čime da je počinila prekršaj iz članka 60. stavak 2. u svezi stavka 1. točka 42. Zakona o računovodstvu, kažnjiv po istom propisu

II. Temeljem članka  140. stavak 2  Prekršajnog zakona  (Narodne novine broj  107/07, 39/13, 157/13, 110/15, 70/17, 118/18, 114/22, 86/26), troškovi prekršajnog postupka padaju na teret proračunskih sredstava suda. 


O b r a z l o ž e n j e

1. Financijska agencija, Regionalni centar Zagreb, izdala je uvodno citirani prekršajni nalog protiv okrivljenice Tee Ivas radi prekršaja činjenično i pravno opisanog u izreci ove presude, protiv kojeg naloga je okrivljenica po odvjetniku Ivanu Mračiću podnijela prigovor, povodom kojeg prigovora je Financijska agencija dostavila ovom sudu spis predmeta na nadležno odlučivanje. 

2. Postupajući po prigovoru okrivljenice ovaj sud je predmetni prekršajni nalog stavio izvan snage, postupajući sa prekršajnim nalogom kao sa optužnim prijedlogom.

3. Okrivljenica u prigovoru u krucijalnom ističe da je dana 01.10.2025. godine odlukom člana društva Miloša Milovanovića opozvana kao direktorica, te je za  novog direktora društva imenovan Miloš Milovanović, a istog dana je podnesena i prijava za upis promjene u sudski registar iz koje prijave je razvidno da je opozvana s mjesta direktora a da je za novog direktora imenovan Miloš Milovanović, slijedom čega nije bila odgovorna osoba u 2026 godini, pa nije niti imala ovlaštenja niti obavezu dostaviti propisane financijske izvještaje za prethodnu kalendarsku godinu.  Kao dokaz je uz prigovor priložila Odluku o opozivu i imenovanju direktora društva Frigo montaža KG j.d.o.o. te obrazac prijave u sudski registar od 01.10.2025. godine. 

4. Radi ekonomičnosti postupka održano je ročište bez nazočnosti okrivljenika, na kojem ročištu su pročitani prilozi uz optužni prijedlog, te povijesni izvadak iz sudskog registra za trgovačko društvo Frigu montaža KG j.d.o.o.

5. Prema povijesnom izvatku iz sudskog registra za trgovačko društvo  Frigo montaža KG j.d.o.o. osnivači, odnosno članovi društva su okrivljenica Tea Ivas i Miloš Milovanović.

[bookmark: _Hlk239425247]6. Prema navodima Odluke o opozivu i imenovanju direktora društva Frigo montaža KG j.d.o.o. (str. 3 do 14 spisa predmeta), član društva Miloš Milovanović je dana 01.10.2025. godine donio odluku o opozivu direktorice tog društva Tee Ivas, kojom odlukom je sebe imenovao za direktora trgovačkog društva Frigo montaža KG j.d.o.o., a navedena odluka je ovjerena od strane javnog bilježnika Valentine Žugec dana 01.10.2025. godine. 

7. Uz prigovor i obrazac prijave uz sudski registar kojim Miloš Milovanović podnosi prijavu upisa promjene člana uprave društva, koja prijava je također ovjerena od strane istog javnog bilježnika dana 01.10.2025. godine, no uz istu ne prileži dokaz o predaji rečene prijave u sudski registar. 

8. Odredbom članka 244. stavak 1. Zakona o trgovačkim društvima (Narodne novine broj: 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23, 136/24), propisano je:
[bookmark: _Hlk239425744](1) Članove uprave i predsjednika imenuje nadzorni odbor društva najviše na vrijeme od pet godina s time da ih može ponovno imenovati. Nije li u odluci o imenovanju što drugo rečeno, mandat predsjedniku i članu uprave počinje s danom donošenja odluke o imenovanju bez obzira na upis u sudskom registru. Ponovno imenovanje predsjednika i članova uprave nije moguće ranije od godinu dana prije isteka njihova mandata.


9. Unatoč tome što je prema povijesnom izvatku iz sudskog registra Trgovačkog suda u Zagrebu okrivljenica Tea Ivas u inkriminirano vrijeme bila upisana kao direktor trgovačkog društva  Frigo montaža KG j.d.o.o., evidentno je da je prema pozitivnim propisima Miloš Milovanović u inkriminirano vrijeme bio član uprave trgovačkog društva Frigo montaža KG j.d.o.o. jer je prema odredbi članka 244. stavak 1. Zakona o trgovačkim društvima njegov mandat počeo s danom donošenja odluke o imenovanju (01.10.2025. godine) bez obzira na upis u sudskom registru, slijedom čega okrivljenica Tea Ivas u vrijeme počinjenja prekršaja (30.04.2026. godine) nije bila odgovorna osoba u trgovačkom društvu Frigo montaža KG j.d.o.o. radi čega je trebalo odlučiti kao u izreci ove presude, te okrivljenicu Teu Ivas osloboditi optužbe. 

10. Odluka o troškovima postupka temelji se na propisima citiranim u izreci ove presude, a ista je donijeta iz razloga jer je okrivljenica oslobođena optužbe.

U Zagrebu,  dana 04. rujna 2026. godine,
				                                  
					                                  
           Zapisničar                                                                                 Sudac
        Zdenka Pavić							        Marija Nogalo


POUKA O PRAVNOM LIJEKU:
	Protiv ove presude nezadovoljne stranke imaju pravo žalbe Visokom prekršajnom sudu Republike Hrvatske u Zagrebu, putem ovog suda, na adresu Zagreb, Avenija Dubrovnik 8., u roku od 8 dana po primitku ove presude, u dva istovjetna primjerka. 

DOSTAVNA NAREDBA: 
1. Okrivljenici – Tea Ivas na adresu Velika Gorica, Kneza Domagoja 46
2. Odvjetnik Ivan Mračić iz Odvjetničkog društva Mračić & Partneri, na adresu Zagreb, Vranovina 30.
3. Tužitelju - Financijska agencija, Regionalni centar Zagreb, na adresu Zagreb, Ulica grada Vukovara 70,
4. Pismohrana, ovdje.




 
	 
					
		


